ai4bharat/Pralekha huggingface dataset:
प्रधानमंत्री कार्यालय
प्रधानमंत्री दो जनवरी को मेरठ का दौरा करेंगे
प्रधानमंत्री 700 करोड़ रुपये की लागत से बनने वाले मेजर ध्यान चंद खेल विश्वविद्यालय का शिलान्यास करेंगे
विश्वविद्यालय की स्थापना, देश के हर भाग में विश्वस्तरीय खेल अवसंरचना स्थापित करने के विषय में प्रधानमंत्री की परिकल्पना के अनुरूप है
आधुनिक और उत्कृष्ट खेल अवसंरचना से लैस होगा विश्वविद्यालय
प्रधानमंत्री श्री नरेन्द्र मोदी दो जनवरी, 2022 को मेरठ का दौरा करेंगे और वहां लगभग एक बजे अपराह्न मेजर ध्यान चंद खेल विश्वविद्यालय की आधारशिला रखेंगे। यह विश्वविद्यालय मेरठ के सरधना कस्बे के सलावा और कैली गांव में स्थापित किया जा रहा है। इसकी अनुमानित लागत 700 करोड़ रुपये है।
प्रधानमंत्री जिन प्रमुख क्षेत्रों पर विशेष ध्यान दे रहे हैं, उनमें खेल संस्कृति को बढ़ावा देना और देश के हर हिस्से में विश्वस्तरीय खेल अवसंरचना स्थापित करना शामिल है। मेरठ में मेजर ध्यान चंद खेल विश्वविद्यालय की स्थापना इस परिकल्पना को पूरा करने की दिशा में उठाया गया एक बड़ा कदम होगा।
खेल विश्वविद्यालय आधुनिक और उत्कृष्ट खेल अवसंरचना से लैस होगा, जैसे सिंथेटिक हॉकी मैदान, फुटबाल मैदान, बास्केटबॉल/वॉलीबॉल/हैंडबॉल/कबड्डी ग्राउंड, लॉन टेनिस कोर्ट, जिम्नेजियम हॉल, सिंथेटिक रनिंग स्टेडियम, तरणताल, बहुउद्देश्यीय हॉल और साइकिल वेलोड्रोम। विश्वविद्यालय में निशानेबाजी, स्क्वॉश, जिमनास्टिक, भारोत्तलन, तीरंदाजी, कैनोइंग और कयाकिंग जैसी अन्य सुविधायें भी रहेंगी। विश्वविद्यालय में 540 महिला और 540 पुरुष खिलाड़ियों को मिलाकर कुल 1080 खिलाड़ियों को प्रशिक्षण देने की क्षमता होगी।
विज्ञान एवं प्रौद्योगिकी मंत्रालय
सीएसआईआर-सीएमईआरआई दुर्गापुर ने प्रदूषण से छुटकारा दिलाने के लिए महाराष्ट्र के संगठन को जल शोधन तकनीक हस्तांतरित की
पानी की कमी और दूषित जल जैसे दो बड़े खतरे हैं जिनसे हम आज भी लड़ रहे हैं। सीएसआईआर-सीएमईआरआई दुर्गापुर ने इस समस्या से निपटने के लिए लंबे समय से काम कर रहा है और मानव जाति के लाभ के लिए नवीन तकनीकों के साथ सामने आया है। यह प्रौद्योगिकी स्थानीय स्तर पर उपलब्ध संसाधनों पर आधारित है जिन्हें नए तरीके से विकसित किया गया है। दूषित जल की समस्या को दूर करने के लिए सीएसआईआर-सीएमईआरआई ने हाई फ्लो रेट डी-फ्लोराइडेशन प्लांट की तकनीक को मैसर्स यूनिकेयर टेक्नोलॉजीज प्राइवेट लिमिटेड, पुणे महाराष्ट्र को आज हस्तांतरित की है। इस दौरान सीएसआईआर-सीएमईआरआई के निदेशक प्रोफेसर हरीश हिरानी और मैसर्स यूनिकेयर टेक्नोलॉजीज प्राइवेट लिमिटेड, पुणे वरिष्ठ अधिकारी मौजूद रहे। ये संयत्र प्रति घंटे 10,000 लीटर और 5000 लीटर पानी से प्रति घंटे उच्च प्रवाह दर के हिसाब से आर्सेनिक हटाने की क्षमता रखते हैं।
इस मौके पर बोलते हुए प्रोफेसर  हिरानी ने कहा कि सीएसआईआर-सीएमईआरआई कई तरह के पर्यावरण प्रदूषण खतरों से निपटने के लिए नवीन साधनों को विकसित करने की निरंतर प्रक्रिया में है, जिनमें से एक जल प्रदूषण भी है। उन्होंने दोहराया कि सीएसआईआर-सीएमईआरआई लगातार पीने के पानी, खेती आदि के लिए जल की सतत पहुंच सुनिश्चित करने के लिए सस्ती जल प्रौद्योगिकियों के विकास में लगा हुआ है।
सीएसआईआर-सीएमईआरआई के निदेशक के अनुसार इन प्रौद्योगिकियों का औद्योगिकीकरण करने के लिए, संस्थान का दृष्टिकोण प्रौद्योगिकी को उद्योग में स्थानांतरित करना, युवाओं को कौशल प्रदान करना, स्थानीय संसाधनों को शामिल करना और सरकारी अधिकारियों के साथ ज्ञान साझा करना है ताकि मजबूत संबंध बनाए जाएं, जो कि राष्ट्र के आर्थिक मापदंडों को मजबूत करने के लिए बहुत महत्वपूर्ण हैं। सीएसआईआर-सीएमईआरआई की जल प्रौद्योगिकी से पहले ही देश भर में दस लाख से अधिक लोग लाभान्वित हो चुके हैं। सीएसआईआर-सीएमईआरआई के उद्योग भागीदार अधिकतम राष्ट्रीय आउटरीच सुनिश्चित करने के लिए देश भर में फैले हुए हैं।
उल्लेखनीय है कि सीएसआईआर-सीएमईआरआई ने पहले ही देश भर में 62 से अधिक जल प्रौद्योगिकियों को एमएसएमई को हस्तांतरित कर दिया है। सीएसआईआर-सीएमईआरआई ने जल शोधन तकनीक और गुणवत्ता भी विकसित की। पिछले एक महीने के दौरान इस कार्यक्रम में सीकॉम स्किल्स यूनिवर्सिटी, शांतिनिकेतन, दुर्गापुर महिला कॉलेज, दुर्गापुर गवर्नमेंट कॉलेज, एनआईटी-दुर्गापुर, बर्दवान विश्वविद्यालय और विद्यासागर विश्वविद्यालय, सूरी, बी. बी. कॉलेज आनसोल आदि के छात्रों ने हिस्सा लिया। प्रोफेसर  हिरानी ने कहा कि पारिस्थितिक नवाचार युवाओं को पानी जैसे अत्यंत मूल्यवान संसाधनों का जिम्मेदारी के साथ उपयोग करने के प्रति जागरूक करेगा। संस्थान जनता को नवीनतम उपलब्ध समाधान प्रदान करने के लिए बुनियादी ढांचे की मरम्मत और प्रौद्योगिकियों के उन्नयन को विकसित करने में भी लगा हुआ है।
रक्षा मंत्रालय
बेंगलुरु में एयरो इंडिया 2023: भूतपूर्व सैनिक कल्याण विभाग ने पूर्व सैनिकों के पुनर्वास, कल्याण और चिकित्सा देखभाल के लिए साझेदारी का उपयोग करने पर एक संगोष्ठी का आयोजन किया
अमृत काल 2023-2047 के लिए भूतपूर्व सैनिक कल्याण विभाग के विजन के तहत, पूर्व सैनिकों की भलाई के लिए अधिक से अधिक कॉर्पोरेट और परोपकारी संस्थाओं के साथ साझेदारी हासिल करने का प्रयास किया जा रहा है। 13 फरवरी, 2023 को बेंगलुरु में 14वें एयरो इंडिया के तहत 'पूर्व सैनिकों के पुनर्वास, कल्याण और चिकित्सा देखभाल के लिए साझेदारी का उपयोग' पर एक संगोष्ठी का आयोजन किया गया। यह कार्यक्रम इस क्षेत्र के प्रति अधिक प्रचार और जागरूकता के लिए एयरो इंडिया 2023 के मंच का उपयोग करने का एक प्रयास था।
इस अवसर पर रक्षा राज्य मंत्री श्री अजय भट्ट मुख्य अतिथि थे। उन्होंने भूतपूर्व सैनिक कल्याण विभाग की इस अनूठी पहल की सराहना की। सचिव  श्री विजॉय कुमार सिंह ने अपने संबोधन के दौरान, विशेष रूप से तेज गति वाली 'मेक इन इंडिया' पहलों के मद्देनजर, आर्थिक विकास में योगदान देने में पूर्व सैनिकों की विशाल क्षमता पर प्रकाश डाला।
डीजी पुनर्वास मेजर जनरल शरद कपूर ने पूर्व रक्षा कर्मियों के कौशल और दक्षताओं और उनके पुनर्वास के लिए उद्यमिता मॉडल के बारे में विस्तार से बताया। सचिव केएसबी कमोडोर एचपी सिंह ने सशस्त्र सेना झंडा दिवस कोष के माध्यम से पूर्व सैनिकों के कल्याण के लिए सीएसआर साझेदारी के अवसरों पर प्रकाश डाला। एमडी ईसीएचएस मेजर जनरल एनआर इंदुरकर ने सीएसआर/पीपीपी मोड के माध्यम से वेटरन्स अस्पताल की अवधारणा पर जोर दिया।
राष्ट्रीय सुरक्षा सलाहकार बोर्ड के सदस्य श्री अंशुमन त्रिपाठी, बोइंग डिफेंस इंडिया के प्रबंध निदेशक, रियर एडमिरल सुरेंद्र आहूजा  और अडानी डिफेंस एंड एयरोस्पेस के सलाहकार और लेफ्टिनेंट जनरल संतोष उपाध्याय  सहित उद्योग जगत और सरकार के प्रमुख वक्ताओं ने भी पूर्व सैनिकों के पुनर्वास, कल्याण और चिकित्सा देखभाल में अधिक से अधिक उद्योग की भागीदारी पर अपने विचार रखे।
संगोष्ठी में रक्षा उद्योग और कॉर्पोरेट क्षेत्र के 150 से अधिक सदस्यों ने भाग लिया। भूतपूर्व सैनिक कल्याण विभाग ने प्रतिभागियों के साथ बेहतर संवाद और जागरूकता के लिए एयरो इंडिया पवेलियन में एक स्टॉल भी लगाया है।
रक्षा मंत्रालय
सीडीएस कल राष्ट्रीय युद्ध स्मारक की पहली वर्षगांठ पर शहीदों को श्रद्धांजलि अर्पित करेंगे
 की पहली वर्षगांठ कल मनाई जाएगी। प्रधानमंत्री श्री नरेन्द्र मोदी ने 25 फरवरी, 2019 को यह स्मारक राष्ट्र को समर्पित किया था। यह स्मारक देश की आजादी के बाद विभिन्न युद्धों और आंतरिक सुरक्षा से जुड़ी चुनौतियों से निपटने के दौरान अपने प्राण न्यौछावर करने वाले बहादुर जवानों को कृतज्ञ राष्ट्र की ओर से सच्ची श्रद्धांजलि है।
राष्ट्रीय युद्ध स्मारक की पहली वर्षगांठ पर कल इसके प्रांगण में एक समारोह आयोजित किया जाएगा। चीफ ऑफ डिफेंस स्टाफ जनरल बिपिन रावत और तीनों सेनाओं के सेवानिवृत्त वरिष्ठ अधिकारीगण शहीद वीर जवानों को माल्यार्पण करेंगे एवं उन्हें श्रद्धांजलि अर्पित करेंगे।
पहली वर्षगांठ से जुड़े औपचारिक समारोह का आयोजन 22 फरवरी, 2020 से शुरू हुआ। 22 फरवरी को तीनों सेनाओं के बैंड ने एक सराहनीय प्रस्तुति दी। इसी तरह भारतीय सैन्य इतिहास पर आधारित एक प्रश्नोत्तरी प्रतियोगिता 24 से 25 फरवरी, 2020 तक आयोजित की जा रही है, जिसमें पूरी दिल्ली के विभिन्न स्कूलों एवं कॉलेजों के विद्यार्थी भाग ले रहे हैं।
पिछले एक वर्ष के दौरान 21 लाख से भी अधिक लोग राष्ट्रीय युद्ध स्मारक देखने गए, जिनमें देश-विदेश के अनेक गणमान्य व्यक्ति भी शामिल हैं। प्रति दिन 5000-7000 लोग इस स्मारक को देखने जाते हैं, जिनमें राष्ट्रीय राजधानी क्षेत्र के विद्यार्थी शामिल हैं। राष्ट्रपति एवं प्रधानमंत्री ने पिछले एक वर्ष में इस युद्ध स्मारक पर तीन बार श्रद्धांजलि अर्पित की है। राष्ट्रीय युद्ध स्मारक पर सर्वाधिक मार्मिक पल माल्यार्पण समारोह होता है, जिसका आयोजन हर शाम किया जाता है। इस दौरान शहीदों के परिजन अमर चक्र पर माल्यार्पण करते हैं।
शिक्षा मंत्रालय
स्कूली बच्चों के लिए राष्ट्रीय योग ओलम्पियाड – 2019, नई दिल्ली में सम्पन्न
इस वर्ष के योग ओलम्पियाड में राज्यों तथा केन्द्र शासित प्रदेशों
के भागीदारों की संख्या बढ़ी
चौथा राष्ट्रीय योग ओलम्पियाड आज नई दिल्ली के अखिल भारतीय तकनीकी शिक्षा परिषद में संपन्न हुआ। समारोह में मानव संसाधन विकास मंत्रालय में स्कूली शिक्षा तथा साक्षरता सचिव सुश्री रीना रे मुख्य अतिथि थी। उन्होंने विजेता राज्यों/केन्द्र शासित प्रदेशों के बच्चों को पुरस्कार दिया।
सुश्री रीना रे ने योग पर शानदार कार्यक्रम आयोजित करने के लिए एनसीईआरटी के निदेशक तथा उनकी टीम के प्रयासों की सराहना की।
चार श्रेणियों में पुरस्कार प्रदान किये गये :
- उच्च प्राथमिक  - स्वर्ण पदक हिमाचल प्रदेश टीम द्वारा जीता गया, असम टीम द्वारा रजत पदक और केरल टीम द्वारा कांस्य पदक।
- उच्च प्राथमिक  - स्वर्ण पदक गुजरात टीम, रजत पदक पश्चिम बंगाल टीम द्वारा और कांस्य पदक महाराष्ट्र टीम द्वारा प्राप्त किया गया।
- माध्यमिक  – स्वर्ण पदक तमिलनाडु की टीम ने जीता, पश्चिम बंगाल टीम ने रजत पदक और मणिपुर टीम ने कांस्य पदक जीता।
- माध्यमिक  - तमिलनाडु टीम द्वारा स्वर्ण पदक, महाराष्ट्र टीम द्वारा रजत पदक और पश्चिम बंगाल टीम द्वारा कांस्य पदक जीता गया।
सीबीएसई/डीएमएस/केवीएस/एनवीएस :
- उच्च प्राथमिक  - एनवीएस टीम द्वारा स्वर्ण पदक, डीएमएस, आरआईई मैसूर टीम द्वारा रजत पदक, और डीएमएस, आरआईई, भोपाल टीम द्वारा कांस्य पदक जीता गया।
- उच्च प्राथमिक  - सीबीएसई टीम द्वारा स्वर्ण पदक, एनवीएस टीम द्वारा रजत पदक और डीएमएस, आरआईई, मैसूर टीम द्वारा कांस्य पदक जीता गया।
- माध्यमिक  - एनवीएस टीम द्वारा स्वर्ण पदक, डीएमएस आरआईई, मैसूर टीम द्वारा रजत पदक, और डीएमएस, आरआईई, भुवनेश्वर टीम द्वारा कांस्य पदक जीता गया।
- माध्यमिक  - सीबीएसई टीम द्वारा स्वर्ण पदक, एनवीएस टीम द्वारा रजत पदक और आरआईई मैसूर टीम द्वारा कांस्य पदक जीता गया।
एनसीईआरटी के निदेशक प्रो. ऋषिकेश सेनापति ने जिला स्तर से राज्य स्तर और अंत में राष्ट्रीय स्तर पर राष्ट्रीय योग ओलम्पियाड – 2019 में भाग लेने के लिए शिक्षकों और विद्यार्थियों को बधाई दी।
रक्षा मंत्रालय
यूएई नौसेना एसएमई प्रतिनिधिमंडल का 27 अगस्त से 01 सितंबर 2023 तक भारतीय नौसेना के प्रमुख केंद्रों का दौरा
कर्नल डॉ. अली सैफ अली मेहराज़ी के नेतृत्व में संयुक्त अरब अमीरात की नौसेना के तीन सदस्यीय विषय विशेषज्ञ प्रतिनिधिमंडल  कोच्चि, गोवा और नई दिल्ली में भारतीय नौसेना  की विशेष मौसम विज्ञान, समुद्र विज्ञान और मौसम मॉडलिंग इकाइयों की चार दिवसीय यात्रा के लिए 27 अगस्त 2023 को भारत पहुंचा। यह यात्रा दोनों नौसेनाओं के बीच पेशेवर सहयोग में एक नए अध्याय की शुरुआत का प्रतीक है। इसका लक्ष्य मौसम विज्ञान, समुद्र विज्ञान और मौसम/महासागर मॉडलिंग के क्षेत्र में पेशेवर ज्ञान, विशेषज्ञता, प्रशिक्षण और सहयोग का आदान-प्रदान करना है।
भारतीय नौसेना ने पिछले कुछ वर्षों में मौसम विज्ञान और समुद्र विज्ञान के क्षेत्र में ज्ञान, विशेषज्ञता और कौशल अर्जित किया है। क्षेत्र में समुद्री सुरक्षा सुनिश्चित करने के लिए भारतीय नौसेना अपनी समर्पित इकाइयों के माध्यम से हिंद महासागर क्षेत्र  में कई देशों को प्रशिक्षण के साथ-साथ दैनिक मौसम पूर्वानुमान सेवाएं प्रदान कर रही है।
यूएई के नौसेना प्रतिनिधिमंडल ने 28 अगस्त 2023 को कोच्चि का दौरा किया, जहां उन्होंने भारतीय नौसेना के वरिष्ठ अधिकारियों से मुलाकात की। इस दौरान दोनों पक्षों के बीच पेशेवर बातचीत नौसेना संचालन डेटा प्रोसेसिंग और विश्लेषण केंद्र  में की गई, जो समुद्र विज्ञान, महासागर पूर्वानुमान और महासागर मॉडलिंग के पहलुओं के लिए एक समर्पित इकाई है। उन्होंने भारतीय नौसेना मौसम विज्ञान विश्लेषण केंद्र  का भी दौरा किया जो मौसम पूर्वानुमान और वायुमंडल मॉडलिंग के क्षेत्र में काम करता है। यूएई नौसेना प्रतिनिधिमंडल ने नौसेना समुद्र विज्ञान और मौसम विज्ञान स्कूल  का भी दौरा किया, जो भारतीय नौसेना की मौसम विज्ञान, समुद्र विज्ञान और संख्यात्मक मौसम भविष्यवाणी  प्रशिक्षण की आवश्यकताओं को पूरा करता है।
यूएई का प्रतिनिधिमंडल आईएनएस हंसा, गोवा में एयर स्क्वाड्रन और मौसम कार्यालय का भी दौरा करेगा, जो भारतीय नौसेना का प्रमुख वायु स्टेशन है। इसके बाद आईएचक्यू एमओडी  में कमोडोर  के साथ बैठक होगी।
इस सहयोग का उद्देश्य आपसी समझ को बढ़ावा देना और मौसम विज्ञान तथा समुद्र विज्ञान से संबंधित जटिल मुद्दों का समाधान करने की सामूहिक क्षमता को मजबूत करना है। दोनों नौसेनाएं आने वाले समय में आपसी सहयोग के क्षेत्रों का पता लगाने के लिए अपनी विशेषज्ञता और अंतर्दृष्टि साझा करेंगी।
यूएई नौसेना और भारतीय नौसेना की विशेषज्ञता, उत्साह और प्रतिबद्धता निस्संदेह दोनों नौसेनाओं की परिचालन और वैज्ञानिक क्षमताओं को समृद्ध करेंगी। इससे आपसी हितों को पूरा करने के लिए पेशेवर आदान-प्रदान को आगे बढ़ाने में काफी सहायता मिलेगी।
प्रधानमंत्री कार्यालय
प्रधानमंत्री ने आज रिकॉर्ड संख्या में हुए टीकाकरण की सराहना की
प्रधानमंत्री श्री नरेन्द्र मोदी ने आज रिकॉर्ड संख्या में हुए टीकाकरण की सराहना करते हुए कहा कि एक करोड़ का आंकड़ा पार कर जाना अत्यंत महत्वपूर्ण है।
प्रधानमंत्री ने अपने ट्वीट में कहा;
"आज रिकॉर्ड संख्या में टीकाकरण!
एक करोड़ का आंकड़ा पार कर जाना अत्यंत महत्वपूर्ण है। टीकाकरण करवाने वाले और टीकाकरण अभियान को सफल बनाने वाले लोग प्रशंसा के पात्र हैं ।"
विद्युत मंत्रालय
एनएचपीसी ने ‘स्वच्छता पखवाड़ा 2022’ मनाया
पखवाड़े के दौरान कई गतिविधियों का आयोजन
भारत की प्रमुख पनबिजली कंपनी एनएचपीसी ने भारत सरकार द्वारा जारी दिशा-निर्देशों के अनुरूप अपने कार्पोरेट कार्यालय, अपने सभी क्षेत्रीय कार्यालयों, देश भर के परियोजना और बिजली घरों में ‘स्वच्छता पखवाड़ा 2022’ मनाया। इस अवसर पर एनएचपीसी के सीएमडी श्री एके सिंह, निदेशक  श्री वाईके चौबे, निदेशक  श्री आरपी गोयल, निदेशक  श्री बिस्वजित बासु, एनएचपीसी क्षेत्रीय कार्यालयों, परियोजना एवं बिजली घरों के प्रमुखों और विभागीय प्रमुखों ने आज 11 बजे दिन में एनएचपीसी के सभी कर्मियों को ‘स्वच्छता शपथ’ दिलवाई। एनएचपीसी कर्मी 16 मई, 2022 से ‘mygov.in’ के ऑनलाइन प्लेज प्लेटफॉर्म पर भी स्वच्छता ई-शपथ ले रहे हैं।
पखवाड़े के दौरान एनएचपीसी ने अपने सभी स्थानों पर स्वच्छता जागरूकता कार्यक्रम, वृक्ष/पौधा रोपण, स्किट प्रस्तुतिकरण, स्वच्छता किट/सेनेटरी पैड का वितरण, साफ-सफाई की जागरूकता के लिये विशेष रैलियों, चित्रकारी प्रतियोगिता आदि गतिविधियों का आयोजन किया।
स्वास्थ्य एवं परिवार कल्याण मंत्रालय
कोविड-19 टीकाकरण से जुड़ी नवीनतम जानकारी
राज्यों/केंद्र शासित प्रदेशों को टीके की 38.60 करोड़ से अधिक खुराक प्रदान की गई
राज्यों/केंद्र शासित प्रदेशों और निजी अस्पतालों के पास अब भी टीके की ऐसी 1.44 करोड़ से अधिक खुराक उपलब्ध हैं, जिनका इस्तेमाल नहीं किया गया है
केंद्र सरकार पूरे देश में कोविड-19 टीकाकरण की रफ्तार तेज करने और दायरा बढ़ाने के लिए प्रतिबद्ध है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। टीकाकरण अभियान के जरिये ज्यादा टीकों की उपलब्धता के साथ, राज्यों एवं केंद्र शासित प्रदेशों को टीकाकरण उपलब्धता की अग्रिम जानकारी देकर तेज किया गया है ताकि टीकों को लेकर राज्य और केंद्र शासित प्रदेश बेहतर योजना बना सकें और टीकों की आपूर्ति श्रृंखला सुव्यवस्थित की जा सके।
राष्ट्रव्यापी टीकाकरण अभियान के तहत भारत सरकार राज्यों और केंद्र शासित प्रदेशों को निशुल्क कोविड टीके उपलब्ध कराकर उनकी मदद कर रही है। सबको टीका उपलब्ध कराने से जुड़े कोविड-19 टीकाकरण अभियान के नए चरण के तहत केंद्र सरकार देश में टीका विनिर्माताओं द्वारा उत्पादित 75 प्रतिशत टीके खरीदेगी और उनकी राज्यों एवं केंद्र शासित प्रदेशों को  आपूर्ति करेगी।
भारत सरकार ने अब तक राज्यों/केंद्र शासित प्रदेशों को कोविड टीके की 38.60 करोड़ से अधिक खुराक  सभी स्रोतों के माध्यम से प्रदान की है। इसके अलावा टीके की 11,25,140 खुराक प्रक्रियारत हैं।
आज सुबह आठ बजे उपलब्ध आंकड़े के अनुसार इनमें अपव्यय सहित कुल 37,16,47,625 खुराक की खपत हुई है।
राज्यों/केंद्र शासित प्रदेशों और निजी अस्पतालों के पास अब भी टीके की ऐसी 1.44 करोड़ से अधिक खुराक उपलब्ध हैं जो बची हुई हैं, जिनका इस्तेमाल नहीं किया गया है।
प्रधानमंत्री कार्यालय
प्रधानमंत्री 2 अगस्त को डिजिटल पेमेंट सॉल्यूशन ‘ई-रुपी’ लॉन्च करेंगे
प्रधानमंत्री श्री नरेन्द्र मोदी 2 अगस्त 2021 को वीडियो कॉन्फ्रेंसिंग के माध्यम से ‘ई-रुपी’ लॉन्च करेंगे जो सही अर्थों में व्यक्ति-विशिष्ट और उद्देश्य-विशिष्ट डिजिटल पेमेंट सॉल्यूशन है।
प्रधानमंत्री ने सदैव ही डिजिटल पहलों को व्यापक प्रोत्साहन दिया है। पिछले कुछ वर्षों के दौरान यह सुनिश्चित करने के लिए कई कार्यक्रम शुरू किए गए हैं कि जिस भी लाभ को निर्दिष्ट लाभार्थियों तक पहुंचाना है वह लक्षित और बगैर किसी लीकेज वाले तरीके से ही उन तक पहुंचे। इस तरह की अनूठी सुविधा के तहत सरकार और लाभार्थी के बीच महज कुछ ही ‘टच प्वाइंट’ होते हैं। इसके तहत इलेक्ट्रॉनिक वाउचर की अवधारणा सुशासन के इस विजन को आगे बढ़ाती है।
ई-रुपी डिजिटल भुगतान के लिए एक कैशलेस और संपर्क रहित माध्यम है। यह एक क्यूआर कोड या एसएमएस स्ट्रिंग-आधारित ई-वाउचर है, जिसे लाभार्थियों के मोबाइल पर पहुंचाया जाता है। इस निर्बाध एकमुश्त भुगतान व्यवस्था के उपयोगकर्ता अपने सेवा प्रदाता के केंद्र पर कार्ड, डिजिटल भुगतान एप या इंटरनेट बैंकिंग एक्सेस के बगैर ही वाउचर की राशि को प्राप्त करने में सक्षम होंगे। इसे नेशनल पेमेंट्स कॉरपोरेशन ऑफ इंडिया ने अपने यूपीआई प्लेटफॉर्म पर वित्तीय सेवा विभाग, स्वास्थ्य एवं परिवार कल्याण मंत्रालय और राष्ट्रीय स्वास्थ्य प्राधिकरण के सहयोग से विकसित किया है।
ई-रुपी बिना किसी फिजिकल इंटरफेस के डिजिटल तरीके से लाभार्थियों और सेवा प्रदाताओं के साथ सेवाओं के प्रायोजकों को जोड़ता है। इसके तहत यह भी सुनिश्चित किया जाता है कि लेन-देन पूरा होने के बाद ही सेवा प्रदाता को भुगतान किया जाए। प्री-पेड होने की वजह से सेवा प्रदाता को किसी मध्यस्थ के हस्तक्षेप के बिना ही सही समय पर भुगतान संभव हो जाता है।
आशा है कि यह डिजिटल पेमेंट सॉल्यूशन कल्याणकारी सेवाओं की भ्रष्टाचार-मुक्त आपूर्ति सुनिश्चित करने की दिशा में एक क्रांतिकारी पहल साबित होगा। इसका उपयोग मातृ और बाल कल्याण योजनाओं के तहत दवाएं और पोषण संबंधी सहायता, टीबी उन्मूलन कार्यक्रमों, आयुष्मान भारत प्रधानमंत्री जन आरोग्य योजना जैसी स्कीमों के तहत दवाएं और निदान, उर्वरक सब्सिडी, इत्यादि देने की योजनाओं के तहत सेवाएं उपलब्ध कराने में किया जा सकता है। यहां तक कि निजी क्षेत्र भी अपने कर्मचारी कल्याण और कॉरपोरेट सामाजिक दायित्व कार्यक्रमों के तहत इन डिजिटल वाउचर का उपयोग कर सकता है।
कौशल विकास एवं उद्यमिता मंत्रालय
कौशल विकास और उद्यमिता मंत्रालय ने आईआईएम बेंगलोर के साथ मिलकर महात्मा गांधी राष्ट्रीय फेलोशिप कार्यक्रम का शुभारंभ किया
जिला स्तर पर कौशल विकास को बढ़ावा देने के लिए कौशल विकास और उद्यमिता मंत्रालय ने आज आईआईएम बेंगलोर के साथ मिलकर दो वर्षीय महात्मा गांधी राष्ट्रीय फेलोशिप कार्यक्रम  चलाने के लिए समझौते पर हस्ताक्षर किए।
इस अवसर पर उच्च शिक्षा विभाग के सचिव श्री पी. सुब्रहमण्यम, कौशल विकास और उद्यमिता सचिव डॉ. के पी कृष्णन, आई आई एम बेंगलोर के निदेशक श्री जी. रघुराम, वर्ल्ड बैंक के भारत में निदेशक श्री जुनैद अहमद और कौशल विकास एवं उद्यमिता मंत्रालय के अधिकारी उपस्थित थे। इस कार्यक्रम का विकास कौशल विकास एवं उद्यमिता मंत्री डॉ. महेन्द्रनाथ पांडे के कुशल दिशानिर्देश और नेतृत्व के अंतर्गत किया गया है जिन्होंने मंत्रालय में शामिल होने के बाद से कौशल विकास को जिला स्तर पर ध्यान केंद्रित करने पर कार्य किया।
इस फेलोशिप का उद्देश्य राष्ट्रीय, राज्य और जिला स्तर पर क्रियान्वयन के लिए मानव संसाधन के उपलब्ध न होने की चुनौती का सामना करना है।
एमजीएनएफ कार्यक्रम के अंतर्गत जिला प्रशासन के साथ जमीनी स्तर पर प्रायोगिक अनुभव देने की व्यवस्था की गई है। कार्यक्रम को प्रायोगिक स्तर पर गुजरात, कर्नाटक, मेघालय, राजस्थान, उत्तर प्रदेश और उत्तराखंड के 75 जिलों में शुरू किया गया है। कार्यक्रम के अंतर्गत योग्य फेलो को 21 से 30 वर्ष आयु वर्ग में भारतीय नागरिक को मान्यता प्राप्त विश्वविद्यालय से स्नातक की उपाधि धारक होना चाहिए। फील्ड वर्क वाले राज्य की आधिकारिक भाषा में प्रवीणता होना अनिवार्य है।
इस अवसर पर अपने संबोधन में कौशल विकास और उद्यमिता सचिव डॉ. के पी कृष्णन ने कहा कि हमें विश्वास है कि कार्यक्रम के प्रति बड़ी संख्या में युवा आकर्षित होंगे जिससे हमें जिला प्रशासन स्तर पर कौशल क्षमता को और मजबूत किया जा सकेगा। उच्च शिक्षा विभाग में सचिव श्री आर सुब्रह्मण्यम ने कहा कि आज देश का युवा राष्ट्र निर्माण के प्रति सहयोग करना चाहता है। हमारा प्रयास यह सुनिश्चित करेगा कि उन्हें इसके लिए उचित अवसर मिले।
पाठ्यक्रम में प्रशिक्षण के दौरान फेलो राज्य कौशल विकास मिशन  के अंतर्गत कार्य करेंगे और जिला स्तर पर कौशल विकास संबंधी चुनौतियों को समझने में समय व्यतीत करेंगे।
सूचना और प्रसारण मंत्रालय
‘ट्रॉमाफैब्रिक’ प्यार और सपनों की कहानी है : निर्देशक मार्टिन एसफ्रिबर
फिल्म ‘ट्रॉमाफैब्रिक’ के निर्देशक मार्टिन एसफ्रिबर ने कहा है कि हमारी फिल्म प्यार और सपनों की कहानी है। इसमें दिल तोड़ने वाली अनेक कहानियों का इस्तेमाल किया गया है। जर्मन रोमांटिक फिल्म ‘ट्रॉमाफैब्रिक’ आईएफएफआई-2019 में मिड-फेस्ट फिल्म के रूप में दिखाई गई। वह आज गोवा के पणजी में चल रहे आईएफएफआई-2019 में इस फिल्म के बारे में संवाददाताओं से बातचीत कर रहे थे।
उन्होंने कहा कि फिल्म बनाने का सबसे महत्वपूर्ण भाग कलाकार चयन है। मुझे श्रेष्ठ कलाकार चुनने और उन्हें अभिव्यक्ति का स्थान देने में डेढ़ वर्ष लगा। उन्होंने कहा कि इसमें अस्पष्ट राजनीति है क्योंकि हमारा फोकस प्यार पर है। यह फिल्म 1960 के परिवेश में बनाई गई है और इसमें एक युवा स्टूडियो एक्स्ट्रा द्वारा अपनी प्रमिका फ्रांसिसी लड़की को ढूंढने की इच्छा शक्ति दिखाई गई है। बर्लिन की दीवार बनाये जाने से ये दोनों प्रेमी-प्रमिका जुदा हो गये थे।
उन्होंने आईएफएफआई की प्रशंसा की। उन्होंने कहा कि बर्लिन फिल्म समारोह की बोद्धिक ध्वनि के विपरीत आईएफएफआई हृदय से भरा है। उन्होंने भारतीय दर्शकों को फिल्मों की फिल्मों पर राय व्यक्त करने वाला तथा सराहना करने वाला बताया। उन्होंने कहा कि वह बॉलिवुड को महत्वपूर्ण फिल्म उद्योग मानते हैं।
फिल्म के कार्यकारी निर्माता सबेस्टियन फर्नर ने कहा कि ‘ट्रॉमाफैब्रिक’ फिल्म के निर्माता टॉम जिक्लर के अनेक अनुभवों पर आधारित है। दो महीने पहले जिक्लर का निधन हो गया था। बर्लिन की दीवार गिरने से पहले टॉम जिक्लर बबेल्सबर्ग में प्रोडक्शन मैनेजर थे। फिल्म के धन-पोषण के बारे मे उन्होंने कहा कि इसमें 50 प्रतिशत सरकारी धन और और 50 प्रतिशत धन एक डिस्ट्रिब्यूटर ने लगाया है। हमने पहले सोची गई रकम से कम खर्च किया है।
फिल्म के कलाकार निकोलाई क्विन्सकी ने कहा कि भारतीय फिल्में उन्हें पसंद हैं। उन्होंने कहा कि प्यार की फिल्मों और प्यार की कहानियों को सबसे अधिक भारतीय प्यार करते हैं। उन्होंने बताया कि उनका पात्र ओमर कई दृष्टि से उन्हीं की तरह था और यह भूमिका निभाने में उन्हें आनंद आया।
‘ट्रॉमाफैब्रिक’ के अभिनेता ली फैसबेंडर तथा विलफ्राईड होल्डिंगर भी संवाददाता सम्मेलन में उपस्थित थे।
सार
पूर्व जर्मनी के बबेल्सबर्ग में युवा स्टूडियो एक्स्ट्रा ईमिल फ्रांसिसी नर्तकी मिलोयू से प्यार करने लगता है, लेकिन उन्हें बर्लिन की दीवार बनने से दोनों जुदा हो जाते हैं। ईमिल द्वारा एक उत्साही योजना बनाई गई कि वह एक फिल्म बनायेगा और मिलोयू को बबेल्सबर्ग वापस लायेगा। उसकी योजना से पहले ऐसा लगता था कि दोनों एक दूसरे को कभी भी नहीं देख पायेंगे।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 533वां दिन
भारत का समग्र टीकाकरण कवरेज 197.94 करोड़ से अधिक हुआ
आज शाम 7 बजे तक 8 लाख से अधिक टीके की खुराक दी गई
भारत का कोविड -19 टीकाकरण कवरेज आज 197.94  करोड़ से अधिक हो गया है। आज शाम 7 बजे तक 8 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10409114
|
|
दूसरी खुराक
|
|
10067370
|
|
प्रीकॉशन डोज
|
|
5741344
|
|
एफएलडब्ल्यू
|
|
पहली खुराक
|
|
18424405
|
|
दूसरी खुराक
|
|
17629320
|
|
प्रीकॉशन डोज
|
|
10420459
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
36896198
23937094
|
|
आयु वर्ग 15-18 वर्ष
|
|
पहली खुराक
|
|
60512271
|
|
|
|
दूसरी खुराक
|
|
49011072
|
|
आयु वर्ग 18-44 वर्ष
|
|
पहली खुराक
|
|
558347348
|
|
दूसरी खुराक
प्रीकॉशनडोज
|
|
502161018
3194733
|
|
आयु वर्ग 45-59 वर्ष
|
|
पहली खुराक
|
|
203463257
|
|
दूसरी खुराक
प्रीकॉशन डोज
|
|
193633368
2680867
|
|
60 वर्ष से अधिक
|
|
पहली खुराक
|
|
127276238
|
|
दूसरी खुराक
|
|
120957273
|
|
प्रीकॉशन डोज
|
|
24683090
|
|
कुल दी गई पहली खुराक
|
|
1015328831
|
|
कुल दी गई दूसरी खुराक
|
|
917396515
|
|
प्रीकॉशन डोज
|
|
46720493
|
|
कुल
|
|
1979445839
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 2जुलाई,2022 
|
|
एचसीडब्ल्यू
|
|
पहली खुराक
|
|
45
|
|
दूसरी खुराक
|
|
332
|
|
प्रीकॉशन डोज
|
|
12584
|
|
एफएलडब्ल्यू
|
|
पहली खुराक
|
|
115
|
|
दूसरी खुराक
|
|
693
|
|
प्रीकॉशन डोज
|
|
44254
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
60941
143968
|
|
आयु वर्ग 15-18 वर्ष
|
|
पहली खुराक
|
|
20566
|
|
|
|
दूसरी खुराक
|
|
57428
|
|
आयु वर्ग 18-44 वर्ष
|
|
पहली खुराक
|
|
22421
|
|
दूसरी खुराक
प्रीकॉशन डोज
|
|
169218
116061
|
|
आयु वर्ग 45-59 वर्ष
|
|
पहली खुराक
|
|
4060
|
|
दूसरी खुराक
प्रीकॉशन डोज
|
|
37028
50395
|
|
60 वर्ष से अधिक
|
|
पहली खुराक
|
|
3392
|
|
दूसरी खुराक
|
|
26107
|
|
प्रीकॉशन डोज
|
|
115313
|
|
कुल दी गई पहली खुराक
|
|
111540
|
|
कुल दी गई दूसरी खुराक
|
|
434774
|
|
प्रीकॉशन डोज
|
|
338607
|
|
कुल
|
|
884921
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।